Document ID: 32005D0308

ODLOČBA KOMISIJE
z dne 12. aprila 2005
o odobritvi metod za razvrščanje prašičjih trupov v Estoniji
(notificirano pod dokumentarno številko K(2005) 1099)
(Besedilo v estonskem jeziku je edino verodostojno)
(2005/308/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3220/84 z dne 13. novembra 1984, ki določa lestvico Skupnosti za razvrščanje prašičjih trupov (1), in zlasti člena 5(2) Uredbe,
ob upoštevanju naslednjega:
(1)
Člen 2(3) Uredbe (EGS) št. 3220/84 določa, da mora biti razvrščanje prašičjih trupov določeno z ocenjevanjem mesnatosti v skladu s statistično preizkušenimi metodami ocenjevanja, ki temeljijo na fizičnih meritvah enega ali več anatomskih delov prašičjega trupa; odobritev metode za razvrščanje prašičev je odvisna od skladnosti metode z maksimalnim odstopom pri statistični napaki pri razvrščanju; ta odstop je bil določen v členu 3 Uredbe Komisije (EGS) št. 2967/85 z dne 24. oktobra 1985 o podrobnih pravilih za uporabo lestvice Skupnosti za razvrščanje prašičjih trupov (2).
(2)
Vlada Estonije je zaprosila Komisijo za odobritev dveh metod za razvrščanje prašičjih trupov in je predložila rezultate svojega poskusa z razkosavanjem, ki je bil izveden pred dnem pristopa, s predložitvijo dela dve protokola, opredeljenega v členu 3 Uredbe (EGS) št. 2967/85.
(3)
Presoja te prošnje je pokazala, da so pogoji za odobritev teh metod razvrščanja izpolnjeni.
(4)
V Estoniji trgovinska praksa lahko zahteva, da prašičjemu trupu odstranijo glava, prednje nogice in rep; to je treba upoštevati pri prilagoditvi teže za standardno obdelavo.
(5)
Sprememba naprav ali metod razvrščanja se lahko odobri samo z novo odločbo Komisije, sprejeto na podlagi pridobljenih izkušenj; iz tega razloga se lahko sedanja odobritev prekliče.
(6)
Ukrepi, predvideni s to odločbo, so v skladu z mnenjem Upravljalnega odbora za svinjsko meso -
SPREJELA NASLEDNJO ODLOČBO:
Člen 1
Za razvrščanje prašičjih trupov v Estoniji se v skladu z Uredbo (EGS) št. 3220/84 odobri uporaba naslednjih metod:
(a)
naprava, imenovana „Intrascope (Optical Probe)“, in z njo povezane metode ocenjevanja, ki so podrobno opredeljene v delu 1 Priloge;
(b)
naprava, imenovana „Ultra-FOM 300“, in z njo povezane metode ocenjevanja, ki so podrobno opredeljene v delu 2 Priloge.
Glede naprave „Ultra-FOM 300“ iz točke (b) prvega odstavka se določi, da mora biti po opravljenem postopku merjenja na trupu možno preveriti, ali je naprava izmerila vrednosti meritve X2 in X4 na mestu, določenem v točki 3 dela 2 Priloge. Ustrezno označitev mesta merjenja je treba opraviti sočasno s postopkom merjenja.
Člen 2
Ne glede na standardno obdelavo iz člena 2(1) Uredbe (EGS) št. 3220/84 so lahko prašičji trupi v Estoniji obdelani z glavo, prednjimi nogicami in repom pred tehtanjem in razvrščanjem. Zaradi postavitve ponudbe cen za prašičje trupe na primerljivi podlagi se zabeležena masa toplega trupa množi z 1,07.
Člen 3
Spremembe naprave ali metode ocenjevanja niso dovoljene.
Člen 4
Ta odločba je naslovljena na Republiko Estonijo.
V Bruslju, 12. aprila 2005

Labels: 1
17
19
6
18